open-index/open-wikipedia-markdown huggingface dataset:
David Suazo

**Oskaras Davidas Suasas Velaskesas** (; g. 1979 m. lapkričio 5 d.) – buvęs Hondūro futbolininkas, rungtyniavęs puolėjo pozicijoje. 1999–2012 m. rungtyniavo nacionalinėje rinktinėje.

Karjerą pradėjo Hondūro klube C.D. Olimpia. Nuo 1999 m. pradėjo žaisti Italijos Cagliari Calcio klube, ten praleido 8 metus. 2007 m. dėl žaidėjo susigrūmė du Italijos lygos grandai: AC Milan ir FC Internazionale. Galiausiai pasirašė 9,4 mln. £ sutartį su Interu. Ten žaidė nedaug, buvo skolinamas Benfica, Genoa klubams.

David Suazo su olimpine rinktine dalyvavo 2000 m. vasaros olimpinėse žaidynėse.

## Pasiekimai
* **[[Hondūro futbolo čempionatas]]**: 1998-99
* **[[Supercopa Honduras]]**: 1996-97
* **[[Torneo de Copa Honduras]]**: 1998
* **[[Serie A]]**: 2007-08
* **[[Portugalijos futbolo lygos taurė]]**: 2008-09

Asmeniniai:
* Serie A metų užsienio futbolininkas: 2006

## Dalyvavimas čempionatuose

|}

## Išnašos

## Nuorodos
*
Globėjas

**Globėjas** skiriamas asmenims, teismo pripažintiems neveiksniais. Globėjas turi teisę sudaryti atstovaujamo neveiksnaus asmens vardu ir jo interesais visus būtinus sandorius. Vaiko laikinąjį globėją skiria rajono (miesto) savivaldybės valdyba ar meras. Jeigu nustatoma nuolatinė vaiko globa, globėją skiria teismas. 

Vaiko globėju negali būti skiriamas asmuo, kuris:
*neturi 21 metų (išskyrus atvejus, kai globoti pageidauja artimas giminaitis);
*pripažintas neveiksniu ar ribotai veiksniu;
*nuo kurio buvo atskirtas vaikas;
*buvo įtėviu (įmote) ir jo valdžia buvo apribota ar jis buvo atskirtas nuo vaiko, nes netinkamai atliko savo pareigas;
*anksčiau buvo atleistas nuo globėjo pareigų dėl blogo pareigų atlikimo;
*teistas už tyčinius nusikaltimus;
*sulaukęs 65 metų (išskyrus artimą globotinio giminaitį);
*sergantis chronišku alkoholizmu, narkomanija, psichikos ar kitomis ligomis, kurių sąrašą yra patvirtinusi Vyriausybės įgaliota institucija.

## Šaltiniai
Daujočiai (Molėtai)

**Daujočiai** – kaimas Molėtų rajono savivaldybėje, 5 km į šiaurę nuo Giedraičių.

## Istorija

1682 m. kaimas minimas Molėtų bažnyčios santuokų metrikų knygoje. Iš ten Kotryna Daujotyčia.

## Gyventojai

## Šaltiniai
Gailiušiai (Molėtai)

**Gailiušiai** – kaimas Molėtų rajono savivaldybėje, 5 km nuo Mindūnų ir 1 km į pietus nuo Toliejų, Malkėsto ežero pietrytinėje pakrantėje.

## Istorija

1683 m. kaimas minimas Molėtų bažnyčios krikšto metrikų knygoje.

## Gyventojai

## Šaltiniai
Grybėnai (Molėtai)

**Grybėnai** – kaimas Molėtų rajono savivaldybėje, 4 km nuo Arnionių I, tarp Arino ir Pravalo ežerų. 

## Istorija

1683 m. kaimas minimas Molėtų bažnyčios krikšto metrikų knygoje.

XX a. pr. kaimas užusienis Vilniaus apskritis Joniškio valsčiuje

Tarpukariu kaimas priklausė Lenkijai, Vilniaus vaivadijai, Švenčionių apskričiai.

## Gyventojai

## Šaltiniai
Japonijos teisingumo ministerija

**Japonijos teisingumo ministerija** (, *Hōmu-shō*) – Japonijos vykdomosios valdžios institucija, atsakinga už teisės politikos (civilinės, baudžiamosios, migracijos ir kt.) vykdymą, teisės viršenybės principo įgyvendinimą, su teisingumo vykdymu susijusių institucijų (pvz., kalėjimų) priežiūrą. Ministerijos ištakos siekia 1871 m., o dabartine forma ji buvo įkurta 1948 m. 

## Istorija
Ministerija buvo įsteigta 1948 m., po karo reorganizavus nuo 1871 m. Japonijos imperijoje egzistavusią teisingumo ministeriją (). Pagrindinis po reorganizavimo atsiradęs skirtumas buvo tai, kad teismų priežiūra perduota Aukščiausiajam Japonijos teismui. 

## Struktūra

Ministeriją sudaro sekretoriatas ir septyni padaliniai: Civilinių reikalų, Kriminalinių reikalų, Pataisos, Reabilitacijos, Žmogaus teisių, Ginčų nagrinėjimo ir Pilietinių teisių. Ministerija taip pat atsakinga už Generalinio prokuroro biurą (), Viešojo saugumo žvalgybos agentūrą (), Viešojo saugumo tyrimo komisijos () ir kitų jai pavaldžių institucijų veiklą.

## Ministrai

Kaip ir kitų Japonijos ministerijų atveju, Teisingumo ministerijai būdinga dažna ministrų kaita – nuo 1948 m. buvę daugiau nei 100 kadencijų. Ilgiau nei dvejus metus poste yra išbuvę tik trys ministrai: Osamu Inaba (1974–1976 m.), Mayumi Moriyama (2001–2003 m.) ir Yoko Kamikawa (2014–2015, 2017–2018, nuo 2020 m.).

## Galerija

Homusho.jpg|Ministerijos pavadinimas prie įėjimo
Japan government office no6a.jpg|Naujasis ministerijos pastatas
Ministry of Justice Japan01s3200.jpg|Senasis ministerijos pastatas


## Šaltiniai
Gary Thain

**Gary Thain** (pilnas vardas ir pavardė **Gary Mervin Thain**, 1948 m. gegužės 15 d., Kraistčerče, Naujojoje Zelandijoje – 1975 m. gruodžio 8 d.) – boso gitaristas, žinomas kaip Jungtinės Karalystės roko grupės Uriah Heep narys.

## Biografija
Gary Thain kaip grupės The New Nadir narys atvyko iš Naujosios Zelandijos į Londoną, kur kartą sugrojo jam session su Jimi Hendrix. 1969 m. grupė iširo.

Po to jis tapo grupės Keef Hartley Band nariu, kurios sudėtyje 1971 m. gastroliavo kartu su Uriah Heep. Pastarosios grupės muzikantai atkreipė į jį dėmesį ir 1972 m. vasario mėn. jis tapo Uriah Heep boso gitaristu, pakeitęs Mark Clarke. Uriah Heep jis grojo iki 1975 m. vasario mėn. Paskutinio koncertinio turo su Uriah Heep metu per koncertą *Moody Coliseum*, Dalase, jis patyrė stiprų elektros srovės smūgį ir rimtai nukentėjo. Grupės gastrolės dėl to buvo nutrauktos. Apie tą laiką jis taip pat užsikrėtė venerine liga, kurios negalėjo išsigydyti, bei tapo priklausomas nuo narkotikų. Dėl to jis nebegalėjo gerai atlikti savo darbo, buvo atleistas iš grupės ir pakeistas buvusiu grupės King Crimson boso gitaristu ir vokalistu John Wetton.

Gary Thain grojimo stilius buvo ryškus, išsiskyrė puikiomis, melodingomis bosinės gitaros partijomis. Jis grojo įrašant keturis Uriah Heep albumus – *[[Demons and Wizards]]*, *[[The Magician's Birthday]]*, *[[Sweet Freedom]]* ir *[[Wonderworld]]*, taip pat dalyvavo koncertinio albumo *Uriah Heep Live* įrašuose.

Gary Thain buvo rastas negyvas savo namuose Norwood Green 1975 m. gruodžio 8 d. Mirties priežastis – kvėpavimo nepakankamumas, sukeltas heroino perdozavimo. Jam buvo 27 metai.

Priskiriamas vadinamajam klubui „27“, kurį sudaro reikšmingos įtakos roko ir bliuzo muzikai turėję muzikantai, mirę 27 metų (Brian Jones, Jimi Hendrix, Janis Joplin, Jim Morrison, Kurt Cobain ir kt.).

## Diskografija

** Champion Jack Dupree **
* *Scoobydoobydoo* (1969)

** Martha Velez **
* *Fiends and Angels* (1970)

** Keef Hartley Band **
* *Halfbreed* (1969)
* *The Battle of North West Six* (1969)
* *The Time is Near* (1970)
* *Little Big Band Live at The Marquee 1971* (1971)
* *Overdog* (1971)
* *72nd Brave* (1972)

** Miller Anderson **
* *Bright City* (1971)

** Pete York Percussion Band **
* *The Pete York Percussion Band* (1972)

** Uriah Heep **
* *[[Demons and Wizards]]* (1972)
* *[[The Magician's Birthday]]* (1972)
* *Live* (1973)
* *[[Sweet Freedom]]* (1973)
* *[[Wonderworld]]* (1974)

** Ken Hensley **
* *[[Proud Words on a Dusty Shelf]]* (1973)

## Nuorodos
* Oficiali svetainė 
* Neoficiali svetainė
Pirisarė

**Pirisarė** () – antra pagal dydį Peipaus ežero sala. Plotas – 7,8 km². Aukščiausias taškas – 4,2 m. Nutolusi nuo Estijos pakrantės 2,5 km, nuo Rusijos – 5,5 km. Priklauso Estijai, Tartu apskričiai.

Salą apgyvendino sentikiai Šiaurės karo metais. 1920 m. saloje buvo 700 gyventojų. 2006 m. – 86.

Sala vidutiniškai virš vandens iškilus 1–2 m. Vienintelėje aukštumoje įsikūrę *Piiri* ir *Tooni* kaimai. Piečiau įsikūręs *Saari* kenčia nuo potvynių. Gyventojai verčiasi žvejyba, žemės ūkiu. Istoriškai svarbiausia kultūra – svogūnai.
Šaukšteliškiai (Luokesa)

**Šaukšteliškiai** – kaimas Molėtų rajono savivaldybėje, 7 km nuo Luokesos, 5 km į pietus nuo Molėtų, prie Bebrusų ežero. Kaimo turizmo sodyba „Įlankos sodyba“.

## Istorija

1683 m. kaimas minimas Molėtų bažnyčios santuokų metrikų knygoje. Šaukšteliškių bajorkaimis XVIII a. pabaigoje priklausė Raumianskiams.

## Gyventojai

## Šaltiniai
Emilio Izaguirre

**Emilijus Arturas Isagirė Chironas** (; g. 1986 m. gegužės 10 d.) – Hondūro futbolininkas, rungtyniavęs kairiojo gynėjo arba saugo pozicijoje. Yra Škotijos klubo Celtic žaidėjas, nuo 2007 m. rungtyniavo nacionalinėje rinktinėje.

Dalyvavo 2005 m. jaunimo pasaulio futbolo čempionate Nyderlanduose. 2008 m. dalyvavo Anglijos Ipswich Town FC klubo stovykloje, bet sutarties nepasirašė.

## Laimėjimai
* Škotijos futbolo lyga: 2011–12, 2012–13, 2013–14, 2014–15, 2015–16, 2016–17, 2018–19 m.
* Škotijos futbolo taurė: 2010–11, 2012–13, 2018–19 m.
* Škotijos futbolo lygos taurė: 2014–15, 2016–17 m.
* Liga Nacional de Fútbol de Honduras: 2006-07 Apertura
* Copa Interclubes UNCAF: 2007

## Dalyvavimas čempionatuose

|}

## Išnašos

## Nuorodos
*
Niniškės

**Niniškės** – kaimas Molėtų rajono savivaldybėje, 3 km į pietvakarius nuo Suginčių.

## Istorija

1636 m. priklausė Linkmenų dvaro Giedraičių arba Čivylių vaitystei. 1685 m. kaimas minimas Molėtų bažnyčios krikšto metrikų knygoje. Tada ten gyveno Steponas Žėronas. 1789 m. kaime buvo 2 ūkiai ir 17 gyventojų.

## Gyventojai

## Šaltiniai
Zamokėliai

**Zamokėliai** – kaimas Molėtų rajono savivaldybėje, 8 km nuo Inturkės, 5 km į pietryčius nuo Molėtų.

## Istorija

1685 m. kaimas minimas Molėtų bažnyčios krikšto metrikų knygoje.

## Gyventojai

## Šaltiniai
Antatiškės

**Antatiškės** – kaimas Molėtų rajono savivaldybėje, 3 km į šiaurės rytus nuo Molėtų. Prie kaimo stūkso Antatiškių akmuo.

## Istorija

1685 m. kaimas minimas Molėtų bažnyčios krikšto metrikų knygoje. XVIII a. pabaigoje – Molėtų klebono kaimas.

## Gyventojai

## Šaltiniai
Noel Valladares

**Noelis Eduardas Valjadaresas Bonilija** (; g. 1977 m. gegužės 3 d.) – Hondūro futbolininkas, rungtyniavęs vartininko pozicijoje. Ilgametis Hondūro klubo C.D. Olimpia ir nacionalinės rinktinės žaidėjas.

Karjeros pradžioje keletą sezonų žaidė kaip puolėjas, bet vėliau tapo vartininku. Su olimpine rinktine dalyvavo 2000 m. vasaros olimpinėse žaidynėse.

## Laimėjimai
* Liga Nacional de Fútbol de Honduras: 1999-00 Apertura, 1999-00 Clausura, 2001-02 Apertura, 2006-07 Apertura, 2007-08 Clausura
* Hondūro lygos geriausias vartininkas: Cl.2006-2007, Ap.2007-2008, Cl.2007-2008

## Dalyvavimas čempionatuose

|}

## Išnašos

## Nuorodos
*
Triberžiai

**Triberžiai** – kaimas Molėtų rajono savivaldybėje, 7 km į vakarus nuo Suginčių, prie Molėtų-Skudutiškio vieškelio.

## Istorija

1685 m. kaimas minimas Molėtų bažnyčios krikšto metrikų knygoje. Iš ten Zofija Triberžienė.

## Gyventojai

## Šaltiniai
Jari Kainulainen

**Jari Kainulainen** (g. 1970 m. balandžio 29 d. Helsinkyje) – suomių kilmės bosistas, šiuo metu grojantis Mess, Voluspaa, Killing Machine ir Elias Viljanen. Buvęs Stratovarius bei Evergrey narys. Jis naudoja Ibanez šešiastyges bosines gitaras. Jari, pasak jo paties, kaip bosistą labiausiai įtakojo Geezer Butler, Billy Sheehan, Cliff Burton bei Steve Harris.

## Pomėgiai
Mėgstamiausios Jari Kainulainen grupės – Black Sabbath, Deep Purple, Pantera, Black Label Society. Kiti pomėgiai – motociklai, ledo ritulys, žvejyba, alus, pirtis.

## Diskografija
### Stratovarius
* *[[Dreamspace]]* (1994)
* *[[Fourth Dimension]]* (1995)
* *[[Episode]]* (1996)
* *[[Visions]]* (1997)
* *[[Destiny]]* (1998)
* *[[Infinite]]* (2000)
* *[[Elements Pt.1]]* (2003)
* *[[Elements Pt.2]]* (2003)
* *[[Stratovarius (albumas)|Stratovarius]]* (2005)

### Evergrey
* *[[Torn]]* (2008)

### Kotipelto
* *[[Waiting For The Dawn]]* (2002)
* *[[Coldness]]* (2004)

### Mess
* *[[Mess (EP)|Mess]]* (2006)

### Warmen
* *[[Unknown Soldier]]* (2000)

### Elias Viljanen
* *[[Taking The Lead]]* (2002)
* *[[The Leadstar]]* (2005)
* *[[Fire-Hearted]]* (2009)

## Nuorodos
* MySpace
Paąžuoliai (Mindūnai)

**Paąžuoliai** – kaimas Molėtų rajono savivaldybėje, 1 km į šiaurę nuo Mindūnų, Stirnių pakrantėje.

## Istorija

1686 m. kaimas minimas Molėtų bažnyčios krikšto metrikų knygoje.

## Gyventojai

## Šaltiniai
Maynor Figueroa

**Mejnoras Aleksis Figeroa Rochesas** (; g. 1983 m. gegužės 2 d.) – Hondūro futbolininkas, rungtyniavęs gynėjo pozicijoje.

Karjerą pradėjo Hondūro klube CD Victoria. Po keleto sėkmingų sezonų CD Olimpia klube žaidėju susidomėjo Meksikos, JAV, Anglijos klubai. 2008 m. pakviestas į „Wigan Athletic“. Pradžioje buvo skolinamas, o metų pabaigoje pasirašytas 3 metų kontraktas. 2009 m. gruodžio 12 d. įmušė įsimintiną įvartį iš vidurio aikštės į „Stoke City“ klubo vartus, kuriuos gynė danų vartininkas Tomas Siorensenas. Vėliau šis įvartis buvo pripažintas gražiausiu 2009-10 sezono Anglijos Premier lygos įvarčiu.

## Laimėjimai
* Liga Nacional de Fútbol de Honduras: 2005-06 Ap., 2005-06 Cl., 2007-08 Cl.
* FA taurė: 2012–13 m.
* U.S. Open taurė: 2016 m.
* Supporters' Shield: 2016 m.

## Dalyvavimas čempionatuose

|}

## Išnašos

## Nuorodos
*
Žeimiai (Molėtai)

**Žeimiai** – kaimas Molėtų rajono savivaldybėje, 3 km nuo Ūtos, 5 km į pietryčius nuo Inturkės. Yra privatus Juozo Katino (1932–2004) sukurtų skulptūrų parkas, 2014 m. duomenimis, apleistas.

## Istorija

1689 m. kaimas minimas Molėtų bažnyčios krikšto metrikų knygoje. 1694 m. – XX a. čia buvo dvaras. XX. a. pradžioje kaimas dar vadintas ***Žeimeliais***.

## Gyventojai

## Šaltiniai

* Juozo Katino skulptūrų parkas Žeimių k. Inturkės seniūnija
Aveliškės

**Aveliškės** – kaimas Molėtų rajono savivaldybėje, 3 km į šiaurės vakarus nuo Mindūnų. 

## Istorija

1689 m. kaimas minimas Molėtų bažnyčios krikšto metrikų knygoje. 1697 m. minimos kaip *Baroniškės*, 1747 m. – *Avelės*.

## Gyventojai

## Šaltiniai
Putriškės (Molėtai)

**Putriškės** – kaimas Molėtų rajono savivaldybėje, už 5 km į pietryčius nuo Molėtų, už 8 km nuo Inturkės. 

## Istorija

1689 m. kaimas minimas Molėtų bažnyčios krikšto metrikų knygoje.

## Gyventojai

## Šaltiniai
Plaučių vėžys

**Plaučių vėžys** – nekontroliuojamas ląstelių dauginimasis plaučių audiniuose. Plaučių vėžys yra dažniausia mirties nuo vėžio priežastis ir pasaulyje nusineša 1,3 milijono gyvybių kasmet. Ankstyvas plaučių vėžys dažnai neturi jokių simptomų. Pasireiškę simptomai skiriasi kiekvienam žmogui, tai dažnai būna nespecifinės kvėpavimo problemos – kosulys, dusulys ar krūtinės skausmas.

Lietuvoje vyrų sergamumas plaučių vėžiu yra 86 atvejai iš 100 000 vyrų, o moterų – apie 18 atvejų iš 100 000 moterų.

## Priežastys
* Pagrindinė plaučių vėžio priežastis yra tabako rūkymas. Svarbią vietą tarp priežasčių užima ir pasyvus rūkymas
* Jonizuojančioji spinduliuotė, ekspozicija radonui yra kitos patvirtintos priežastys
* Dyzelinas taip pat yra įrodyta priežastis, padidinati riziką susirgti plaučių vėžiu
* Asbestas, ypač ilgalaikis darba su juo, irgi padidina plaučių vėžio riziką
* Bet kokios kilmės smulkios dulkės yra svarbus profesinis rizikos faktorius
* Genetinės (paveldimos) priežastys irgi egzistuoja: pirmos eilės sergančiųjų giminaičiai suserga dažniau
* Kitų ligų sukeltas bronchų pakenkimas gali turėti įtakos plaučių vėžio išsivystymui

## Gydymo metodai
Plaučių vėžio gydymas priklauso nuo ligos stadijos, bendros sveikatos būklės. Plaučių augliai gydomi chirurginiu būdu, taikant spindulinę ir chemoterapiją.
Smulkialąstelinis plaučių vėžys dėl jo ypatumų dažniausiai pradedamas gydyti chemoterapija. Vėliau chemoterapija gali būti kombinuojama su spinduline terapija ir chirurginiu gydymu.

Ankstyvos stadijos nesmulkialąstelinis plaučių vėžys gali būti gydomas chirurginiu būdu. Operuojant gali būti šalinama plaučio dalis, plaučio skiltis ar visas plautis. Kuomet operacija negalima, taikomas spindulinis gydymas. Išplitęs plaučių vėžys gydomas chemoterapija, kurią galima taikyti kartu su spinduline terapija. Tam tikrai atvejais gali prireikti ir chirurginės intervencijos (kad palengvinti ligos simptomus).

Sergantiems plaučių vėžiu rekomenduojama reikalingas visavertis maistas, turintis pakankamai vitaminų A, C, E, seleno.

## Klasifikacija

Pagrindiniai plaučių vėžio tipai yra:
* **[[Smulkių ląstelių plaučių karcinoma]]**: labai agresyvi, greitai auganti plaučių vėžio forma, sudaro iki 20% plaučių vėžio atvejų. Ji gali būti efektyviai gydoma priešvėžiniais vaistais ir radioterapija, tačiau dažnai atsinaujina.
* **[[Nesmulkių ląstelių plaučių karcinoma]]**: dažniausia plaučių vėžio forma, sudaro apie 80% atvejų
* **Kiti [[Neuroendokrininės neoplazijos|neuroendokrininiai plaučių navikai]]**: tai reta vėžio rūšis. Paprastai tai būna lėtai augantys vėžiai, kurie dažnai gali būti išgydomi.
* Labai retai plaučiuose gali išsivystyti kiti navikai (limfoma, sarkoma). Kur kas dažniau nustatomos įvairių organų vėžio metastazės.

Plaučių vėžys gali būti diagnozuojamas krūtinės rentgeno tyrimų pagalba. Medicininė diagnozė patvirtinama biopsija. Gydymas ir vėžio vystymosi prognozė priklauso nuo vėžio histologinio tipo, jo stadijos ir bendros paciento sveikatos būklės. Galimi gydymo būdai apima chirurginę operaciją, gydymą priešvėžiniais vaistais ir radioterapiją.

## Šaltiniai

## Literatūra
*
Pašekščiai

**Pašekščiai** – kaimas Molėtų rajono savivaldybėje, 15 km nuo Mindūnų, prie Galuonio ežero, Pašekščių miške.

## Istorija

1689 m. kaimas minimas Molėtų bažnyčios krikšto metrikų knygoje. Ten pat 1697 m. minima Ona Pašekštienė iš Pašekščių.

Pokario metais apylinkėse veikė Vytauto apygardos Lokio partizanų rinktinės Lietuvos partizanai.

## Gyventojai

1923 m. surašymo duomenimis kaime buvo 24 ūkiai ir gyveno 141 gyventojas.

## Šaltiniai
Čiulai

**Čiulai** – kaimas Molėtų rajono savivaldybėje, 4 km į rytus nuo Mindūnų, šalia kelio . Išlikęs Čiulų dvaras. Piečiau kaimo telkšo Tramys.

## Istorija

1688 m. kaimas minimas Molėtų bažnyčios krikšto metrikų knygoje.

1941 m. Čiulų dvarą nusiaubė Raudonoji armija.

## Gyventojai

### Žymūs žmonės
* Čiuoluose gimė teatro aktorius, dailininkas Povilas Budrys (1962–).

## Šaltiniai
Straškūniškės

**Straškūniškės** – kaimas Molėtų rajono savivaldybėje, 9 km nuo Inturkės, 7 km į pietryčius nuo Molėtų.

## Istorija

1691 m. kaimas minimas Molėtų bažnyčios krikšto metrikų knygoje. 1750 m. kaimas užrašytas dviem vardais: *de Kubiszki alias Staszkuniszki* (iš Kūbiškišų, kitaip Staškūniškių). 1903 m. minimas Staškūniškių palivarkas.

## Gyventojai

## Šaltiniai
Sližiškiai

**Sližiškiai** – kaimas Molėtų rajono savivaldybėje, 2 km nuo Toliejų, pietiniame Virintų ežero krante.

## Istorija

1690 m. kaimas minimas Molėtų bažnyčios krikšto metrikų knygoje. 1694 m. toje pat knygoje užrašyta *Sližiškiai kitaip Pavirinčiai*. 1730 m. minimas dvaras, kuriame gyvena Mykolas Aravinka. 1906 m. Inturkės bažnyčios juodraštinėje priešvedybinių apklausų knygoje minimas Sližiškių palivarkas.

## Gyventojai

## Šaltiniai
Tonkino įlanka

**Tonkino įlanka** arba **Bakbo įlanka** (, ) – įlanka Pietų Kinijos jūros šiaurės rytinėje dalyje, tarp Kinijos ir Vietnamo. Iš rytų ją riboja Hainano salos ir Leidžou pusiasalis. Plotas – 126 250 km². Gylis – iki 60 m.

Didžiausi uostai: Haifongas (Vietnamas) ir Beihai (Kinija).

Svarbesnės salos – *Bach Long Vi*, *Cat Ba* (Vietnamas) ir *Weizhou* (Kinija). Dauguma salų išsidėsčiusios įlankos šiaurės vakaruose, šiauriau Honghos žiočių.
Lina Darulienė

**Lina Darulienė** (g. 1973 m.) – teisininkė, verslo teisės advokatė, vienos iš didesnių advokatų kontorų Lietuvoje („Sutkienė, Pilkauskas ir partneriai“) vadovių (partnerė), Ginčų sprendimų ir konkurencijos praktikos grupės vadovė, Mykolo Romerio universiteto (MRU) ir Vytauto Didžiojo universiteto (VDU) lektorė, konkurencijos teisės specialistė.

Praktikos sritys – Viešieji pirkimai ir viešoji ir privačioji partnerystė, teisminiai ginčai ir arbitražas, konkurencijos teisė.

## Biografija
1991 m. baigė Vilniaus Žirmūnų gimnaziją, 1995 m. – VDU, verslo ir vadybos magistrė, 1998 m. VDU Teisės institutą, teisės magistrė (LL. M.). 2002 m. gruodžio 20 d. Lietuvos teisės universitete baigė doktorantūros studijas, apgynė disertaciją tema „Konkurencijos teisės taikymo ypatumai reguliuojant bankų veiklą ES ir Lietuvoje“, socialinių mokslų (teisės krypties) daktarė.

1998 m. LR konkurencijos tarybos teisininkė, vėliau – patarėja teisės klausimais, 2000–2003 m. LR konkurencijos tarybos Teisės skyriaus vadovė, 2001–2008 m. VDU ir MRU konkurencijos teisės bei mokesčių teisės (VDU Teisės fakultete – Europos Bendrijos konkurencijos teisės vizituojanti) dėstytoja, nuo 2003 m. birželio 13 d. advokatų kontoros „Sutkienė, Pilkauskas ir partneriai“ advokatė, nuo 2009 m. sausio 5 d. partnerė, Ginčų sprendimų ir konkurencijos praktikos grupės vadovė. Lietuvos advokatūros narė. Teisėjavo teisminio proceso inscenizacijoje „STart 2007" finale, organizuojamame Europos studentų teisininkų asociacijos Lietuvos nacionalinės grupės (ELSA Lietuva) 2007 m. gegužės 5 d. (Lietuvos apeliacinio teismo Didžiojoje salėje), 2009 m. – kartu su advokatu Andriumi Bambalu ELSA Lietuva Studentų teisės olimpiadoje „STOP 2009“,
2009 m. olimpiadai pasiūlė temą „Reklamos teisė“.

## Publikacijos
* The cartel prohibition // The International Comparative Legal Guide to: Cartels & Leniency 2009
* The cartel prohibition // The International Comparative Legal Guide to: Cartels & Leniency 2008
* Antitrust Review: Lithuania // Global Competition Review: The European Antitrust Review 2006
* Antitrust Review: Lithuania // Global Competition Review: The European Antitrust Review 2005
* Karteliniai susitarimai: kodėl neverta dalyvauti // Verslo žinios, 2006 m. gruodžio 15 d.
* Nesąžininga konkurencija ir neleistina reklama // Verslo žinios, 2006 m. gegužės 12 d.
* Distribucijos sutartys gali pažeisti konkurencijos įstatymą // Verslo žinios, 2003 m. liepos 23 d.
* Europos Bendrijos ir Lietuvos konkurencijos teisės šaltiniai // Jurisprudencija: LTU mokslo darbai. 2002. T. 27(19)
* Europos Bendrijos ir Lietuvos konkurencijos teisės taikymo ypatumai reguliuojant bankų veiklą // Jurisprudencija: LTU mokslo darbai. 2002. T. 24(16)
* Lietuvos Respublikos konkurencijos taryba apie sąžiningos konkurencijos laisvės apsaugą // Verslo labirintas. 2002. Nr.1
* Konkurencijos teisė: bendroji vertikaliųjų susitarimų išimtis // Justitia. 2000. Nr. 3

## Šaltiniai
2007 m. CONCACAF Aukso taurė

**2007 m. CONCACAF Aukso taurė** – devintasis CONCACAF Aukso taurės turnyras, 2007 m. birželio 6-24 d. vykęs JAV. Turnyre dalyvavo 12 komandų (visos iš CONCACAF zonos).

Čempionais tapo amerikiečiai, finale 2-1 nugalėję meksikiečius.

## Stadionai

Čempionato varžybos vyko 6 JAV stadionuose.

## Grupių turnyras

### A grupė

*  1 – 2 
*  1 – 1 
*  1 – 2 
*  1 – 1 
*  1 – 0 
*  0 – 2 

### B grupė

*  1 – 0 
*  2 – 1 
*  1 – 0 
*  0 – 2 
*  4 – 0 
*  1 – 1 

### C grupė

*  3 – 2 
*  2 – 1 
*  2 – 1 
*  2 – 2 
*  0 – 5 
*  1 – 0 

## Atkrintamosios varžybos

## Įvarčių autoriai

;5 įvarčiai
*  Carlos Pavón

;4 įvarčiai
*  Landon Donovan

;3 įvarčiai

*  Ali Gerba
*  Dwayne De Rosario

*  Carlos Costly
*  Blas Pérez

*  Walter Centeno

;2 įvarčiai

*  Julian De Guzman
*  Reynier Alcántara
*  Jocelyn Angloma

*  Amado Guevara
*  Jared Borgetti

*  José Luis Garcés
*  DaMarcus Beasley

;1 įvartis

*  Iain Hume
*  Jaime Colomé
*  Dennis Jonathan Alas
*  Ramón Alfredo Sánchez
*  Cédrick Fiston
*  David Fleurival
*  Richard Socrier
*  José Manuel Contreras
*  Carlos Ruiz

*  Alexandre Boucicaut
*  Mones Chery
*  Cuauhtémoc Blanco
*  Nery Castillo
*  Andrés Guardado
*  Pável Pardo
*  Carlos Salcido
*  Carlos Rivera
*  Silvio Spann

*  Errol McFarlane
*  Benny Feilhaber
*  Carlos Bocanegra
*  Brian Ching
*  Clint Dempsey
*  Frankie Hejduk
*  Eddie Johnson
*  Taylor Twellman

## Nuorodos
* RSSSF statistika
Varniškiai (Čiulėnai)

**Varniškiai** – kaimas Molėtų rajono savivaldybėje, 3 km nuo Toliejų, prie Varnyno ežero.

## Istorija

1692 m. kaimas minimas Molėtų bažnyčios krikšto metrikų knygoje. XVII–XVIII a. priklausė Kybartams.

## Gyventojai

## Šaltiniai
Antalakaja

**Antalakaja** – kaimas Molėtų rajono savivaldybėje, 3 km į rytus nuo Mindūnų, tarp Tramio ir Lakajų ežerų. Kaimo turizmo sodyba „Antalakaja“.

## Istorija

1692 m. kaimas minimas Molėtų bažnyčios krikšto metrikų knygoje.

## Gyventojai

## Šaltiniai
Papuntė

**Papuntė** – kaimas Molėtų rajono savivaldybėje, 4 km nuo Luokesos ir 4 km į pietus nuo Molėtų. 

## Istorija

1682 m. kaimas minimas Molėtų bažnyčios santuokų metrikų knygoje.

## Gyventojai

## Šaltiniai
2005 m. CONCACAF Aukso taurė

**2005 m. CONCACAF Aukso taurė** – aštuntasis CONCACAF Aukso taurės turnyras, 2005 m. liepos 6-24 d. vykęs JAV. Turnyre dalyvavo 12 komandų: 10 iš CONCACAF zonos, PAR rinktinė iš CAF ir Kolumbijos rinktinė iš CONMEBOL.

Čempionais tapo amerikiečiai, finale tik po baudinių serijos palaužę panamiečius.

## Stadionai

Čempionato varžybos vyko 8 JAV stadionuose.

## Grupių turnyras

### A grupė

*  0 – 1 
*  1 – 1 
*  2 – 2 
*  2 – 1 
*  2 – 0 
*  1 – 0 

### B grupė

*  0 – 1 
*  1 – 4 
*  3 – 1 
*  2 – 0 
*  0 – 0 
*  2 – 1 

### C grupė

*  2 – 1 
*  3 – 4 
*  4 – 0 
*  3 – 3 
*  1 – 1 
*  1 – 0 

## Atkrintamosios varžybos

## Įvarčių autoriai

**3 įvarčiai**
*  DaMarcus Beasley
*  Landon Donovan
*  Carlos Ruiz
*  Wilmer Velasquez
*  Luis Tejada

**2 įvarčiai**
*  Abel Aguilar
*  Jairo Patiño
*  Randall Brenes
*  Ricardo Fuller
*  Jermaine Hue
*  Jared Borgetti
*  Jorge Dely Valdes
*  Ricardo Phillips
*  Lungisani Ndlela

**1 įvartis**
*  Ali Gerba
*  Atiba Hutchinson
*  Jaime Castrillon
*  Hector Hugo Hurtado
*  Tressor Moreno
*  Christian Bolaños
*  Bryan Ruiz
*  Alain Cervantes

*  Maykel Galindo
*  Lester More
*  Gonzalo Romero
*  Samuel Caballero
*  Mario Ivan Guerrero
*  Maynor Figueroa
*  Milton Núñez
*  Danilo Turcios
*  Teafore Bennett
*  Luton Shelton
*  Damion Stewart
*  Andy Williams
*  Omar Bravo
*  Gerardo Galindo
*  Alberto Medina
*  Francisco Rodríguez
*  Philip Evans
*  Elrio Van Heerden
*  Solace Nkosi
*  Siyabango Nomvete
*  Abram Raselemane
*  Marvin Andrews
*  Chris Birchall
*  Cornell Glen
*  Clint Dempsey
*  John O’Brien
*  Oguchi Onyewu
*  Josh Wolff

## Nuorodos
* RSSSF statistika
Kėkštai

**Kėkštais** vadinama:

* varninių šeimos paukščiai;
* kaimai:
** Ignalinos rajone;
** Kretingos rajone;
** Plungės rajone.
* gyvenvietė Karaliaučiaus srityje
Dunduliai (Molėtai)

**Dunduliai** – kaimas Molėtų rajono savivaldybėje, 5 km nuo Žalvarių, prie Vilkaraisčio miško.

## Istorija

1685 m. kaimas minimas Molėtų bažnyčios santuokų metrikų knygoje.

## Gyventojai

## Šaltiniai
Jasiuliškiai (Molėtai)

**Jasiuliškiai** – kaimas Molėtų rajono savivaldybėje, 17 km į šiaurės vakarus nuo Dubingių, 5 km į šiaurės rytus nuo Giedraičių, prie Narkuškių miško ir kelio .

## Istorija

1686 m. kaimas minimas Molėtų bažnyčios santuokų metrikų knygoje. 1843 m. Giedraičių bažnyčios *Status animarum* knygoje minimas Jasiulių kaimas.

## Gyventojai

## Šaltiniai
Mažučiai (Pilviškiai)

**Mažučiai** – kaimas Vilkaviškio rajono savivaldybėje, 2 km į pietus nuo Alksnėnų, prie geležinkelio Kaunas–Kybartai, šalia kelio . Seniūnaitijos centras. Stovi Mažučių Marijos Malonės versmių koplyčia (pastatyta 1991 m.).

Anksčiau kaime yra buvusi Mažučių geležinkelio stotelė.

## Gyventojai

## Šaltiniai
2002 m. CONCACAF Aukso taurė

**2002 m. CONCACAF Aukso taurė** – šeštasis CONCACAF Aukso taurės turnyras, 2002 m. sausio 18-vasario 2 d. vykęs JAV. Turnyre dalyvavo 12 komandų: 10 iš CONCACAF zonos, ir 1 iš CONMEBOL (Ekvadoras) ir 1 iš AFC (Pietų Korėja).

Čempionais tapo amerikiečiai, finale 2-0 nugalėję Kosta Rikos vienuolikę.

Čempionato metu 2 Kubos rinktinės žaidėjai (Alberto Delgado ir Rey Angel Martinez) pabėgo iš komandos ir pasiprašė politinio prieglobsčio JAV.

## Stadionai

Čempionato varžybos vyko 2 JAV stadionuose.

## Grupių turnyras

### A grupė

*  0 – 1 
*  3 – 1 
*  0 – 1 

### B grupė

*  2 – 1 
*  0 – 1 
*  0 – 0 

### C grupė

*  0 – 2 
*  1 – 1 
*  0 – 1 

### D grupė

*  0 – 2 
*  0 – 2 
*  0 – 2 

## Atkrintamosios varžybos

## Rezultatyviausi žaidėjai
**4 įvarčiai**
*  Brian McBride
**3 įvarčiai**
*  Kevin McKenna
**2 įvarčiai**
*  Rolando Fonseca
*  Ronald Gomez
*  Paulo Wanchope
*  Álex Aguinaga

## Nuorodos
* RSSSF statistika
Švedijos geografija

**[[Švedija]]** – valstybė Šiaurės Europoje; didesnė Skandinavijos pusiasalio dalis. Rytuose ir pietuose skalauja Baltijos jūra ir šios jūros Botnijos įlanka; per 20 tūkst. salų, salelių ir šcherų pakrantėje, didžiausios salos km²: Gotlandas 3 001, Elandas 1 344, Orustas 346, Hisingenas 192, Vermdė 180, Čiernas 147, Vedė 125, Forė 113. Pietvakariuose Baltijos ir Šiaurės jūras jungia Eresuno, Kategato ir Skagerako sąsiauriai.

Vakaruose ir šiaurės vakaruose ribojasi su Norvegija (1 619 km), šiaurės rytuose su Suomija (586 km). Švedijos teritorijos ilgis iš šiaurės į pietus 1 574 km, plotis iš vakarų į rytus 440 km. Šeštadalis teritorijos už poliaračio.

## Paviršius

Kalvų kraštas; 25 % teritorijos yra žemiau nei 100 m virš jūros lygio, 20 % pakilęs aukščiau nei 500 m virš jūros lygio; vidutinis šalies aukštis 276 m virš jūros lygio. Aukščiausia viršūnė Kebnekaisė (2 111 m virš jūros lygio) Skandinavijos kalnuose.

## Klimatas

Būdingas vidutinių platumų jūrinis su švelniomis žiemomis ir vėsiomis vasaromis pietuose, pereinantis iš jūrinio į žemyninį viduryje ir subarktinis šiaurėje. Drėkinimas perteklinis, švelninantis Baltijos jūros ir Golfo srovės poveikis.

## Dirvožemis

Norlande vyrauja jaurinis, Svealande – velėninis jaurinis, Jotalande – miškų rudžemis.

## Augalija

Miškai užima 60% , kalnų tundra, tundra ir miškatundrė 15% , vidaus vandenys (ežerai ir upės, bet ne pelkės) 9% , dirbamoji žemė 7% , pievos ir ganyklos 2 % šalies teritorijos.

## Gyvūnija

Paplitę miškų gyvūnai: briedžiai, rudosios meškos, lūšys, vilkai, lapės, kiaunės, stirnos, voverės, kiškiai; Norlande veisiasi šiauriniai elniai, šiaurinės lapės, baltieji kiškiai, lemingai. Pajūryje, pelkėse ir ežeruose daug paukščių: žąsų, ančių, gulbių, žuvėdrų, kirų; upėse ir ežeruose paplitę upėtakiai, lašišos, ešeriai, lydekos, unguriai, Baltijos jūroje –
menkės, strimelės, bretlingiai, krevetės. Ypač saugomi jūriniai ereliai ir ereliai žuvininkai, ūdros, Baltijos ruoniai.
Volka

**Volka** () – upė Baltarusijoje, Minsko ir Gardino srityse, kairysis Beržūnos intakas. Teka į vakarus Nalibokų giria. Įteka į Beržūną 7 km žemiau Bokšto.
Pirmieji kilometrai kanalizuoti. Salpa siaura, pelkėta. Plotis aukštupyje – 1–3 m, žemupyje – 3–8 m.
2000 m. CONCACAF Aukso taurė

**2000 m. CONCACAF Aukso taurė** – penktasis CONCACAF Aukso taurės turnyras, 2000 m. vasario 12-27 d. vykęs JAV. Turnyre dalyvavo 12 komandų: 9 iš CONCACAF zonos, 2 iš CONMEBOL (Kolumbija ir Peru) ir 1 iš AFC (Pietų Korėja).

Čempionais tapo kanadiečiai, finale 2-0 nugalėję Kolumbijos vienuolikę.

## Stadionai

Čempionato varžybos vyko 3 JAV stadionuose.

## Grupių turnyras
### A grupė

*    1 – 0    
*    2 – 0     
*    2 – 0    

### B grupė

*    3 – 0    
*    1 – 1    
*    1 – 0    

### C grupė

*    4 – 0    
*    4 – 2     
*    1 – 1    

### D grupė

*    2 – 2    
*    0 – 0     
*    2 – 2    

## Atkrintamosios varžybos

## Rezultatyviausi žaidėjai
**4 įvarčiai**
* Carlo Corazzin
**3 įvarčiai**
* Carlos Pavon
**2 įvarčiai**
* Roberto Palacios
* Arnold Dwarika
* Cobi Jones

## Nuorodos
*RSSSF statistika
Kotbusas

**Kotbusas** (, ) − miestas Vokietijoje, Brandenburge, 125 km į pietryčius nuo Berlyno, prie Šprė upės. Įsikūrę Vattenfall Europe AG, ABB, Deutsche Bahn AG padaliniai. Veikia chemijos, vaistų pramonė, architektūros firmos. Apylinkėse veikia keletas didelių elektrinių – „Schwarze Pumpe“ (1600 MW), „Boxberg“ (1900 MW) ir „Jänschwalde“ (3000 MW).

Nuo 1991 m. mieste veikia Brandenburgo technikos universitetas – jauniausias technikos universitetas Vokietijoje. Lužicos taikomųjų mokslų aukštoji mokykla, Fraunhoferio tyrimų institutas. Miestas įeina į Sorbų gyvenamąją sritį, be vokiečių kalbos, oficiali yra ir žemutinių sorbų kalba.

## Istorija

Vietovė gyvenama beveik du tūkstančius metų. III–IV a pradėjo keltis germanų gentys, nuo VI a – slavų. XI–XII a gyvenvietė išaugo į miestą. Manoma, kad tarp 1216–1225 m. gavo miesto teises. XIV a. apsitvėrė siena. Per Trisdešimties metų karą smarkiai nuniokotas. 1648 m. tebuvo likę keli šimtai žmonių. XVIII a atsikėlė hugenotai, miestas suklestėjo. 1815 m. atiteko Prūsijai. Antrojo pasaulinio karo pabaigoje, 1945 m., subombarduotas amerikiečių. Po karo priklausė VDR.

## Sportas
* FC Energie Cottbus (futbolas)

## Šaltiniai
2003 m. CONCACAF Aukso taurė

**2003 m. CONCACAF Aukso taurė** – septintasis CONCACAF Aukso taurės turnyras, 2003 m. liepos 12-27 d. vykęs JAV ir Meksikoje. Turnyre dalyvavo 12 komandų: 10 iš CONCACAF zonos, ir 2 iš CONMEBOL (Kolumbija ir Brazilijos U-23 rinktinė).

Čempionais tapo meksikiečiai, finale po auksinio Daniel Osorno įvarčio nugalėję brazilus.

## Stadionai

Čempionato varžybos vyko 2 JAV ir 1 Mesikos stadione.

## Grupių turnyras

### A grupė

*  1 – 0 
*  2 – 1 
*  0 – 0 

### B grupė

*  0 – 1 
*  0 – 2 
*  1 – 1 

### C grupė

*  2 – 0 
*  0 – 2 
*  1 – 0 

### D grupė

*  1 – 0 
*  2 – 0 
*  3 – 0 

## Atkrintamosios varžybos

## Rezultatyviausi žaidėjai
**4 įvarčiai**
*  Walter Centeno
*  Landon Donovan
**3 įvarčiai**
*  Kaká
*  Jared Borgetti
*  Brian McBride

## Nuorodos
* RSSSF statistika
Šveicarijos geografija

**Šveicarija** – valstybė Vidurio Europoje. Priskiriama Vakarų arba Vidurio Europai. Neturi tiesioginio priėjimo prie jūros.

Šiaurėje ribojasi su Vokietija (334 km), rytuose su Austrija (165 km) ir Lichtenšteinu (41 km), pietuose su Italija (741 km), vakaruose su Prancūzija (572 km). Šalies teritorijos ilgis iš vakarų į rytus 348 km, plotis iš šiaurės į pietus 220 km.

## Paviršius

Alpių valstybė. Paviršiaus formos % teritorijos: Šveicarijos Alpės 58, Vidurio plokščiakalnis, arba Šveicarijos plynaukštė 31, Šveicarijos Jūra 11. Vidutinis šalies aukštis 935 m virš jūros lygio.

## Klimatas

Būdingas vidutinių platumų pereinantis iš jūrinio į žemyninį šiaurės vakaruose (Atlanto vandenyno poveikis), vidutinių platumų beveik žemyninis rytuose ir šiaurės rytuose, Viduržemio jūros Tičino kantono pietuose, primenantis mediteraninį palei Ženevos ežerą, nivalinių dykumų ir alpinių pievų kalnuose.

## Dirvožemis

Slėniuose ir žemesniuose kalnų šlaituose paplitę miškų rudžemiai, aukščiau kalnų jauriniai dirvožemiai. Ženevos ežero pakrantei būdingi skeletiniai dirvožemiai.

## Augalija

Plačialapių miškuose paplitę ąžuolai, bukai, klevai, kaštonai, spygliuočių – eglės, pušys, kėniai, maumedžiai, palei Ženevos ežerą – palmės, magnolijos, akacijos, riešutmedžiai.

## Gyvūnija

Kalnų miškuose veisiasi stirnos, elniai, lūšys, lapės, gemzės, kalnuose – starai, švilpikai, akmenų ožiai, kalnų ereliai. Upėse ir ežeruose paplitę upėtakiai, kai kuriose upėse – lašišos.

## Nuorodos
* Geographie der Schweiz auf swissworld.org
Slovakijos geografija

**Slovakija** – valstybė Vidurio Europoje, neturi tiesioginio priėjimo prie jūros. Slovakų mokslininkų teigimu, netoli Kremnicės Banės yra Europos geografinis centras. Dažniausiai priskiriama Vidurio, arba Vidurio ir Rytų Europai.

## Klimatas

Vidutinių platumų pereinantis iš jūrinio į žemyninį didesnėje dalyje, alpinių pievų ir mišriųjų miškų kalnuose, nivalinių dykumų aukštikalnėse. Klimatas žemyniškėja rytų kryptimi; kalnuose priklauso nuo aukščio, vyraujančių pernašų ir šlaitų ekspozicijos. Švelnios žiemos pietinėse lygumose, šaltesnės rytuose ir kalnuose, šiltos vasaros didesnėje dalyje, karštos pietinėse lygumose. Dažnos sausros Padunojės ir Rytų Slovakijos lygumose.

## Vidaus vandenys

Dauguma upių priklauso Juodosios jūros baseinui – Dunojus su intakais; Dunajecas su intaku Popradu teka į Vyslą ir priklauso Baltijos jūros baseinui.

## Dirvožemis

Vyrauja jauriniai ir rusvieji miškų dirvožemiai; kalnuose ir karstiniuose dariniuose – skeletiniai (rendzinos) dirvožemiai.

## Augalija

Priklauso mišriųjų miškų zonai. Paplitę spygliuočiai (70 % miškų), ypač kalnų šlaituose – eglės, pušys, maumedžiai. Pietuose vyrauja plačialapiai – bukai, ąžuolai.

## Gyvūnija

Būdingi miškų ir kalnų gyvūnai – elniai, stirnos, kiškiai, lapės, vilkai, rudieji lokiai, kalnų ožiai, švilpikai. Gausu paukščių: vanagai, sakalai, kurtiniai, tetervinai, geniai, pelėdos. Upėse ir tvenkiniuose daug žuvų, ypač upėtakių.

## Šaltiniai
Slovėnijos geografija

**Slovėnija** – valstybė Pietų Europoje; žemyninės Europos, Balkanų ir Apeninų pusiasalių sandūroje. Šiaurės vakaruose skalauja Adrijos jūros Triesto įlanka. Šiaurėje ribojasi su Austrija (324 km), rytuose su Vengrija (102 km), pietryčiuose ir pietuose su Kroatija (670 km), vakaruose su Italija (232 km).

## Klimatas

Viduržemio jūros (mediteraninis) pajūryje, vidutinių platumų pereinantis iš jūrinio į žemyninį didesnėje dalyje, alpinių ir subalpinių pievų kalnuose. Pajūryje karštos ir sausos vasaros bei švelnios ir lietingos žiemos. Klimatas žemyniškėja rytų kryptimi. Vidutinė metinė oro temperatūra °C: Adrijos pajūris +14, Liubliana +10, Murska Sobota +9, Ratečė +6 – Julijos Alpėse, 864 m virš jūros lygio, Kredarica -1,5 – Triglave, 2 514 m virš jūros lygio. Pajūriui būdingi stiprūs sezoniniai vėjai.

## Dirvožemis

Panonijos žemumoje paplitę juodžemiai, upių slėniuose – aliuviniai dirvožemiai, pietvakariuose – raudonžemiai. Tarpukalnių slėniuose vyrauja jauriniai ir rusvieji miškų dirvožemiai, aukščiau – skurdūs skeletiniai dirvožemiai.

## Augalija

Miškų daugiausia kalnų šlaituose – vyrauja eglės, pušys, maumedžiai. Žemesnėse vietose paplitę plačialapių miškai (ąžuolai, skroblai, bukai, liepos). Adrijos pajūriui būdinga mediteraninė augalija (mirtos, laukinės pistacijos ir alyvmedžiai, rozmarinai), rytinei daliai – stepių ir miškastepių augalija.
Žižma (Gauja)

**Žižma** () – upė Lietuvoje ir Baltarusioje, dešinysis Gaujos intakas. Prasideda Šalčininkų rajone, teka Baltarusijos Varanavo, Lydos, Vijos rajonais.

Prie Germaniškių plotis 5–8 m, žemiau – 8–15 m. Krantai smėlėti, žemupyje – pelkėti. Aukštupyje patvenkta. 27,4 km atkarpoje kanalizuota.

Upėvardis kildinamas nuo žodžio *žiežti* („urgzti, niurnėti, bambėti“; plg. *žiužė* „pikčiurna“, *žiužis* „susuktas skarinys mušti“).

## Šaltiniai
Auta

**Auta** () – upė Baltarusijoje, Gluboko ir Miorų rajonuose, dešinysis Dysnos intakas. Prasideda Padautos ežere (*Падавута*) Švenčionių aukštumos rytuose, teka į šiaurę. Įteka į Dysną 3 km aukščau žiočių.

Plotis aukštupyje 4–6 m, žemupyje – 8–10 m. Patvenkta, tvenkinio plotas – 18,3 ha.
Transamerika (filmas)

**Transamerika** () – 2005 m. JAV režisieriaus Dunkano Takerio drama apie moterį transseksualę. Peržiūros amžiaus riba : T

Filmo premjera įvyko 2005 m. vasario 14 d. Tarptautiniame Berlyno filmų festivalyje.
 
## Siužetas

Tylenei transseksualei Bri jau paskirta lyties keitimo operacijos data, bet ji netikėtai sulaukia keisto telefoninio skambučio iš Niujorko kalėjimo. Skambinantis jaunuolis prisistato jo sūnumi Tobiu. Psichologo kabinete apsiverkusi ir prisiminusi audringos jaunystės epizodus, Bri su jauduliu širdyje išsiruošia į Niujorką, susipažinti su Tobiu – tokia būsimos operacijos sąlyga. Prisistačiusi bažnyčios misioniere Bri sumoka piniginį užstatą, sodina jaunuolį į išnuomotą automobilį ir pažada nuvežti jį iki žydinčių Holivudo kalvų. 

Bet priešakyje ilgas kelias ir šios kelionės metu Tobis ir Bri artimai susipažįsta...

## Aktoriai
* Felisitė Hafman – Bri
* Kevinas Zėgersas – Tobis
* Gremas Grinas – Kelvinas
* Fionula Flenagan – Elizabeta
* Bertas Jangas – Miurėjus
ir kt.

## Išnašos

## Nuorodos
* Oficiali filmo svetainė
* Apdovanojimai ir nominacijos
*
Arūnas Šarka

**Arūnas Šarka** – teisininkas, verslo teisės advokatas, advokatų kontoros „Šarka, Jankauskas“ vadovas, vienas iš jos steigėjų, buvęs advokatų kontoros „Šarka, Sabaliauskas, Jankauskas“ advokatas partneris, steigėjas ir seniūnas.

## Biografija
 
Vilniaus universiteto Teisės fakultete baigė teisę, įgijo teisininko kvalifikaciją. Dalyvavo IRZ fondo remiamoje Advokatų stažuočių programoje Bonoje (Vokietija).

1993 m. pradėjo bendradarbiauti su Vokietijos advokatų kontoros „Lang, von Bülow & Collegen“ Heilbrone teisininkais. Nuo 1995 m. užsiima teisine praktika. 2001 m. Kauno advokatų kontoros advokatas, nuo 2001 m. rugsėjo mėn. 13 d. advokatų kontoros „Šarka, Sabaliauskas ir partneriai“ advokatas, seniūnas, steigėjas (kartu su advokatu Linu Sabaliausku), nuo ~2003 m. advokatų kontoros „Šarka, Sabaliauskas, Jankauskas“ advokatas, seniūnas, o nuo 2011 m. birželio 15 d. advokatų kontoros „Šarka, Jankauskas" vadovas. Praktikos sritys – Nekilnojamojo turto teisė, komercinė teisė, įmonių teisė. Vadovauja dviejų advokato padėjėjų praktikai.

2006 m. lapkričio 7 d. dalyvavo Baltijos valstybių verslo dienose () Hano oro uoste, Lietuvos pristatymo užsiėmime (*Länderworkshop Litauen*) Heseno žemės policijos mokyklos konferencijų centre skaitė pranešimą „Teisinės sąlygos Lietuvoje - Įmonių steigimas, mokesčių ir darbo teisė“ (). 2005 m. Europos advokatų federacijoje – pranešimą apie Lietuvos advokatūros praeitį bei dabartį, Lietuvos Respublikos advokatūros įstatymą, ES valstybių narių advokatų teisę teikti teisines paslaugas Lietuvoje, Lietuvos advokatūros problemas. 2009 m. gruodžio 1 d. seminare „Verslo plėtra Vokietijoje” skaitė pranešimą tema „Teisinė aplinka įmonės steigimui Vokietijos Federacinėje Respublikoje“. Paskelbė straipsnių verslo spaudoje verslo teisės temomis.

Lietuvos advokatūros narys. Nuo 2004 m. iki 2010 m. Vokietijos ir Baltijos šalių prekybos rūmų regioninės valdybos (Lietuvoje) narys.

Moka vokiečių, rusų, anglų kalbas.

## Šaltiniai
Darius Semaška

**Darius Semaška** (g. 1967 m. 
birželio 8 d. Kaune) – lietuvių diplomatas.

## Biografija
### Išsilavinimas
1985 m. baigė Kauno J. Jablonskio vidurinę mokyklą, 1992 m. – Vilniaus universiteto matematikos specialybę. Politikos mokslus studijavo Orhuso (Danija) universitete bei Vilniaus universiteto Tarptautinių santykių ir politikos mokslų institute.

### Karjera
1994 m. pradėjo dirbti Užsienio reikalų ministerijos Šiaurės Europos departamente. 1996 m. dirbo ESBO misijoje Bosnijoje ir Hercegovinoje. 1996 m. tapo URM Šiaurės Europos skyriaus vadovu.

1997–1999 m. patarėjas Lietuvos ambasadoje Vašingtone. Joje dirbo su D. Grybauskaite.

1999–2001 m. URM skyriaus vedėjas. 2001–2004 m. Vyriausybės patarėjas tarptautinių santykių klausimais. 2004 m. lapkritį paskirtas Lietuvos ambasadoriumi Vengrijoje, Serbijoje ir Juodkalnijoje, Bosnijoje ir Hercegovinoje, o 2007 m. ir Makedonijoje. 2009–2010 m. ambasadorius ypatingiems pavedimams Lietuvos nuolatinėje atstovybėje prie ES.

2010 m. liepos mėn. – 2012 m. rugpjūčio 27 d. prezidentės D. Grybauskaitės vyriausiasis patarėjas, Užsienio politikos grupės vadovas.

2012 m. rugpjūčio 31 d. prezidentė suteikė Nepaprastojo ir įgaliotojo ambasadoriaus diplomatinį rangą.

Nuo 2012 m. spalio 2 d. – Lietuvos ambasadorius Nyderlanduose.

Nuo 2017 m. liepos 11 d. – Lietuvos ambasadorius Vokietijoje.

## Šaltiniai

|-

|-

|-
Viliujaus plynaukštė

**Viliujaus plynaukštė** () – Vidurio Sibiro plokščiakalnio dalis Jakutijos, Krasnojarsko krašto ir Irkutsko srities sienų sandūroje, Viliujaus upės aukštupio baseine. Matmenys: 400 x 200 km.

Aukštis iki 962 m, vidutinis aukštis 700–900 m. Sudaryta iš upinio bazalto, dolomito, klinties.

Viliujaus plynaukštėje prasideda Viliujaus, Marchos, Olenioko, Ygyatos upės. Išplitęs amžinasis įšalas. Jo gylis iki 1,5 km (giliausias pasaulyje).

Ties viršūnėmis būdinga tundra, šlaituose – miškatundrė arba maumedžių taiga, upių slėniuose – pievos. Klimatas ryškiai žemyninis, o žiemos vienos rūsčiausių šiaurės pusrutulyje. Teritorija apgyvendinta labai retai.

## Šaltiniai
Vagonų barža

**Vagonų barža** () – specializuotas lichteris; geležinkelio kelto rūšis, bevariklis laivas (barža) su bėgiais denyje, naudojama geležinkelio vagonams pervežti per vandens kliūtis. Vagonų baržą tempia buksyras ar stumia vilkikas.

## Šaltiniai
Kleva

**Kleva** () – upė Baltarusijoje, Ašmenos ir Vijos rajonuose, kairysis Gaujos intakas. Į Lietuvą įteka Šalčininkų rajone, Dieveniškių sen., apie 1 km upe eina valstybės siena tarp Lietuvos ir Baltarusijos, po to įteka į Gaują.

Plotis – 3–7 m, žemupyje – 10–12 m. Dviejose atkarpose kanalizuota (17,6&nbsp;km).

## Išnašos
Fidžio jūra

**Fidžio jūra** – tarpsalinė jūra Ramiojo vandenyno pietvakariuose. Šiaurėje ribojasi su Fidžio salomis, iš rytų – Kermadeko salomis, iš pietų – su Naująja Zelandija ir Tasmano jūra. Plotas – 3177 tūkst. km². Vidutinis gylis – 2741 m, didžiausias – 7633 m. Paviršiaus temperatūra 18–23&nbsp;°C pietinėje dalyje ir 25–28&nbsp;°C šiaurinėje. Druskingumas siekia 34,9–35,5 ‰. Kas pusę paros vyksta 1,5–3 m aukščio potvyniai. Svarbiausias uostas – Suva.
Buluno ulusas

**Buluno ulusas** (, ) – ulusas šiaurės Jakutijoje, Arktyje. Administracinis centras – Tiksis.

## Geografija

Teritorija išsidėsčiusi Laptevų jūros pakrantėje, ribojasi su Ust Janos, Verchojansko, Evenų-Bytantajaus, Žigansko, Olenioko, Anabaro ulusais. Ulusui pavaldžios Naujojo Sibiro salos. Teritorija yra Šiaurės Sibiro žemumoje, išraižytoje upių slėnių ir kalvagūbrių. Svarbiausios upės – Lena, Oleniokas, Omolojus, Chara Ulachas. Ulusui priklauso viena didžiausių pasaulyje, pelkėta Lenos delta. Šiaurėje būdinga tundra, kuri pietuose palaipsniui pereina į maumedžių retmiškius.

## Gyventojai

Tautinė sudėtis (2002 m.):
* rusai – 35,81 %
* jakutai – 23,23 %
* evenkai – 23,99 %
* ukrainiečiai – 6,78 %
* evenai – 6,21 %
* kiti – 3,98 %

## Gyvenvietės

Pagrindinės uluso gyvenvietės (gyv. sk., 2023 m.):
* Tiksis – 4 440
* Kiuhiuras – 1 072
* Taimylyras – 769
* Namys – 525
* Bykovskis – 513
* Naiba – 473
* Syktiachas – 280
* Ust Oleniokas – 11
* Skladas – 6
* Čekurovka – 0

## Nuorodos
* Uluso žemėlapis
Violeta Motulaitė

**Violeta Motulaitė** (g. 1959 m. gegužės 12 d. Vilniuje) – Lietuvos diplomatė, ambasadorė. Turi Nepaprastojo pasiuntinio ir įgaliotojo ministro diplomatinį rangą.

## Biografija
1977 m. baigė Vilniaus S.Nėries vidurinę mokyklą, 1982 m. – Vilniaus V.Kapsuko universiteto Istorijos fakultetą. 1984–1987 m. studijavo Maskvos M. Lomonosovo universiteto aspirantūroje, apgynė istorijos mokslo kandidato disertaciją „Lietuvos revoliucinių socialdemokratų kova už internacionalinę darbo žmonių vienybę 1895–1907“  (1993 m. Lietuvos mokslo taryba nostrifikavo mokslo laipsnį ir suteikė humanitarinių mokslų daktaro laipsnį).

1982–1984 m. ir 1987–1990 m. asistentė Vilniaus universitete. 1990–1992 m. Lietuvos Respublikos Aukščiausiosios Tarybos užsienio reikalų komisijos patarėja. 1992–1993 m. Seimo Baltijos Asamblėjos delegacijos sekretorė. 1993–1997 m. LR Prezidento Algirdo Brazausko patarėjo užsienio politikai referentė.

1997 m. perėjo į Užsienio reikalų ministeriją, dirbo Tarptautinių organizacijų skyriaus I-aja sekretore. 1997–2001 m. Lietuvos ambasados Čekijos Respublikoje I sekretorė, vėliau – patarėja. 2001 m. URM Integracijos į NATO skyriaus patarėja. 2001–2003 m. Azijos, Afrikos ir Okeanijos šalių skyriaus vedėja. 2003–2004 m. URM Informacijos ir viešųjų ryšių departamento direktorė. 2004–2007 m. Lietuvos ambasados Danijos Karalystėje ministrė patarėja, vėliau – URM ambasadorė ypatingiems pavedimams Politikos planavimo departamente, atsakinga už ryšius su užsienio lietuviais.

2009–2014 m. rugpjūčio mėn. Lietuvos ambasadorė Moldovos Respublikoje. Grįžusi į Vilnių pradėjo vadovauti URM Vystomojo bendradarbiavimo departamentui.

2019 m. spalio 1 d. tapo Lietuvos ambasadore Rumunijai.

## Apdovanojimai
* 1996 m. Danijos Karalystės Dannebrog (Danijos vėliavos) ordino Riterio Kryžius
* 2003 m. Ordino „Už nuopelnus Lietuvai“ Riterio kryžius
* 2003 m. Sausio 13-osios atminimo medalis
* 2004 m. URM atminimo medalis už nuopelnus siekiant narystės ES ir NATO

## Šaltiniai

|-
Riserio-Larseno jūra

**Riserio-Larseno jūra** – Pietų vandenyno pakraštinė jūra rytiniame Antarktidos krante. Plotas – 1138,3 tūkst. km². Didžiojoje jūros dalyje gylis viršija 3000 m. Beveik visus metus padengta dreifuojančiais ledais. Daug ledkalnių.

Jūros pietuose yra Karalienės Modos Žemės pakrantės – princesės Astridos ir princesės Ragnhildos.
Didžioji Liachovo sala

**Didžioji Liachovo sala** (, ) – sala Arktyje, Naujojo Sibiro salose, didžiausia Liachovo salų grupėje. Pietuose nuo žemyno atskirta Dmitrijaus Laptevo sąsiauriu, šiaurėje nuo Mažosios Liachovo salos atskirta Eterkano sąsiauriu. Plotas 4600 km². Aukštis iki 270 m (Emij Taso k.).

Salą 1712 m. atrado ir ištyrinėjo kazokai Jakovas Permiakovas ir Merkurijus Vaginas.

## Šaltiniai
Liachovo salos

**Liachovo salos** () – salų grupė Arktyje, tarp Laptevų ir Rytų Sibiro jūrų, Naujojo Sibiro salyno pietinė dalis, prie Jakutijos krantų.

## Geografija
Liachovo salas sudaro 2 didelės salos: Didžioji Liachovo sala (plotas – 5300 km²) ir Mažoji Liachovo sala (1325 km²), bei 2 mažesnės salos: Stolbovojaus (170 km²) ir Semionovo sala. Bendras plotas ~6100 km². Nuo žemyno salos atskirtos Dmitrijaus Laptevo sąsiauriu, nuo Anžu salų – Sanikovo sąsiauriu.

## Geologija
Susidariusios iš mezozojaus skalūnų ir smiltainių. Lygumos; didžiausias aukštis 311 m, Emij Taso k., Didžiojoje Liachovo saloje. Tundra. Termokarstiniai ežerai.

## Istorija

Salas 1712 m. atrado Jakovas Permiakovas ir Merkurijus Vaginas. Pavadintos Sibiro pirklio Ivano Liachovo garbei. Medžiojamos poliarinės lapės.

## Šaltiniai